ОУ „Ванчо Прке“ - Делчево

Основно училиште „Ванчо Прке“ (официјално: Основно општинско училиште „Ванчо Прке“ - Делчево; скратено: ООУ „Ванчо Прке“) — централно основно училиште во градот Делчево, Општина Делчево.

Училиштето е именувано по истакнатиот македонски народен херој Ванчо Прке.

 Местоположба 

Училиштето се наоѓа во централниот дел на градот. Во непосредна близина на училиштето се наоѓа Домот на културата, Градскиот парк и детската градинка „Весели Цветови“.

 Историја 

Објектот на училиштето бил изграден во 1971 година, а настава почнала да се изведува во 1973 година. Зградата е од тврда градба на два ката и подрум и одговара на намената за која е изградена.

Училиштето располага со 31 училница, од кои 15 за одделенска настава и 16 за предметна настава. Сите училници се обезбедени со компјутери и нагледни средства.

 Подрачни училишта 

Во составот на училиштето влегуваат следниве подрачни училишта:
 ПУ „Ванчо Прке“ - Ѕвегор, подрачно петгодишно училиште; и
 ПУ „Ванчо Прке“ - Габрово, подрачно петгодишно училиште.

 Наводи 

Категорија:Основни училишта во Општина Делчево
Делчево
Категорија:Основни училишта во Делчево
Категорија:Основни училишта во Македонија